Document ID: 31994R2232

ΚΑΝΟΝΙΣΜΟΣ (ΕΚ) αριθ. 2232/94 ΤΗΣ ΕΠΙΤΡΟΠΗΣ της 14ης Σεπτεμβρίου 1994 για την τροποποίηση του κανονισμού (ΕΚ) αριθ. 2176/94 για τη δωρεάν χορήγηση μαλακού σίτου παρέμβασης στην Γεωργία, την Αρμενία και το Αζερμπαϊτζάν σύμφωνα με τον κανονισμό (ΕΚ) αριθ. 1999/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1999/94 του Συμβουλίου της 27ης Ιουλίου 1994 σχετικά με δράσεις δωρεάν χορήγησης γεωργικών προϊόντων για τους πληθυσμούς της Γεωργίας, της Αρμενίας, του Αζερμπαϊτζάν, της Κιργιζίας και του Τατζικιστάν (1), και ιδίως το άρθρο 4,
Εκτιμώντας:
ότι ο κανονισμός (ΕΚ) αριθ. 2176/94 της Επιτροπής (2), προβλέπει την έναρξη διαγωνισμού για τη δωρεάν χορήγηση μαλακού σίτου στη Γεωργία, την Αρμενία και το Αζερμπαϊτζάν- ότι, λαμβανομένων υπόψη των δυσκολιών που υφίστανται επί του παρόντος στις εν λόγω δημοκρατίες καθώς και των ειδικών προβλημάτων μεταφοράς της βοήθειας στις περιοχές αυτές, αποδεικνύεται ότι οι προθεσμίες που προβλέπονται για την παράδοση του εμπορεύματος είναι πολύ μικρές- ότι, κατά συνέπεια, είναι αναγκαίο να τροποποιηθούν οι εν λόγω ημερομηνίες καθώς και η ημερομηνία που προβλέπεται για την υποβολή προσφορών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2176/94 τροποποιείται ως εξής:
1. Στο άρθρο 2 παράγραφος 1 η προθεσμία για την υποβολή των προσφορών αντικαθίσταται από την προθεσμία "21 Σεπτεμβρίου 1994 στις 12.00 (ώρα Βρυξελλών)".
2. Στο παράρτημα Ι η τελική ημερομηνία για την παράδοση στην Αρμενία αντικαθίσταται από την ημερομηνία "10 Νοεμβρίου 1994".
3. Στο παράρτημα Ι η τελική ημερομηνία για την παράδοση στη Γεωργία αντικαθίσταται από την ημερομηνία "29 Οκτωβρίου 1994".
4. Στο παράρτημα Ι η τελική ημερομηνία για την παράδοση στο Αζερμπαϊτζάν αντικαθίσταται από την ημερομηνία "30 Νοεμβρίου 1994".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Σεπτεμβρίου 1994.

Labels: 10
3
17
18